Publication: Magyar Közlöny
Issue: MK-2008-19 (Year: 2008, Number: 19)
Era: 2004-2010
Section: 103/2007. (XII. 22.) MVH közlemény
Paragraph Index: 276

6. Ajánlati biztosíték Az ajánlattevõ köteles az ajánlatában megjelölt mennyiségre vonatkozóan ajánlati biztosítékot nyújtani. A biztosíték mértéke: 200 euró/tonna A biztosítékot forintban kell letétbe helyezni, amelynek átváltási árfolyama az euróval kapcsolatos agromonetáris rendszernek a mezõgazdaságban való alkalmazására vonatkozó részletes szabályok megállapításáról és egyes rendeletek módosításáról szóló 2006. december 20-i 1913/2006/EK bizottsági rendelet szerint kerül meghatározásra. A pályázatok benyújtásával kapcsolatos biztosítékok esetében az árfolyam meghatározó ügyleti ténye a pályázat benyújtásának napja. A közösségi jogi szabályozás szerint meghatározott ügyleti tények megállapítása során az alkalmazandó árfolyam az Európai Központi Bank (EKB) által legutoljára rögzített árfolyam azon hónap elsõ napját megelõzõen, amelyben az ügyleti tény bekövetkezik. Az ajánlati biztosíték átváltási árfolyama tehát a pályázat benyújtásának hónapjának elsõ napját megelõzõen legutoljára közzétett, az EKB által jegyzett hivatalos árfolyam.

Source: https://magyarkozlony.hu/hivatalos-lapok/6e95250e919c3a8461fa9ae536be339a18ea717f/dokumentumok/c9dd37b446b54f07b90a6754c90774feebb9f1ef/letoltes